open-index/open-wikipedia-markdown huggingface dataset:
Wōdanaz

**Wōđanaz** u **Wōđinaz** ye o nombre reconstruito en protochermanico d'o dios conoixito como **[[Odín]]** en a mitolochía escandinava, **[[Wōden]]** en anglés antigo, **Wotan** en alto alemán antigo y **Godan** en longobardo. O nombre s'ha d'escribir con asterisco indicando que ye una palabra reconstruita sin documentación real.

En a *[[interpretatio romana]]* fue identificato con o dios romano Mercurio. Como dios d'a primera función se creye que desplazó en importancia lo dios *[[Tîwaz]]* (dimpués *Tyr*) en a mitolochía chermanica (en a que a mitolochía escandinava ye incluita).

Os testimonios son ixemenatos en un ampla aria, cheograficament y temporal. As primeras mencions romanas y a evidencia arqueolochica son mes d'un milenio mes antigas que l'Odín d'a Edda y o folklore medieval tardano.

Wōdanaz ye asociato con cualidaz poeticas u manticas, o suyo nombre ye connectato con o concepto de *wōþuz, "furor poeticus" (furia poetico), y ye por tanto o dios d'os poetas y vidents. Ye un transformista y un sanador, y por tanto dios d'os magos y sangoneras, ye asociato a la cacera salvache, y por tanto a una deidat d'a muerte. Tamién ye un dios d'a guerra y qui traye a victoria.

Os periodos temporals que se pueden distinguir en este personache mitolochico son:

Periodo protochermanico, dende o sieglo II a.C dica o sieglo II, como **Wodanaz* u o "Mercurio Chermanico";

Periodo d'as migracions, dende o sieglo III dica o sieglo VII, como *Woden*, *Wodan* u en proto-Noruego **Wodinaz*; os primers testimonios d'o nombre de Wodan datan d'una misión de gaels cristianos irlandeses u escoceses d'o sieglo VI.

Periodo vikingo, dende o sieglo VIII dica o sieglo XII, como l**Óðinn'' escandinavo;

Periodo baixo-medieval y d'a Edat Moderna primerenca, dende o [[sieglo XIII]] dica o [[sieglo XVIII]], se troba en o folklore chermanico como o "[[cazataire maldito]]" en a [[cacera salvache]];

Periodo moderno, dende 1800 aproximadament, en o romanticismo nostalchico d'os vikingos, en o [[neopaganismo]] ([[odinismo]]) y en referencias en a cultura popular.

== Mencions en fuents aragonesas ==
Trobamos una mención a **Godan''' en aragonés medieval gracias a la traducción herediana de "Historia Gentis Langobardorum" de Pavlo Diacono adhibita a o libro "Breviarium ab urbe condita":
Sherman Alexie

**Sherman Alexie** (Reserva Spokane, en Wellpinit, Washington, 1966) ye un escritor con herencio de dos nacions nativas, a Coeur d'Alene y a Spokane.  A Reserva Spokane, a on creixió, se troba 80 kilometros a o nord-ueste d'a ciudat de Spokane.  Manimenos a suya delicada salut yera un gran lector y, decepcionau por o baixo nivel educativo en a reserva, estudió en una escuela difuera d'a reserva, y dimpués aconsiguió estudiar en a Universidat Gonzaga. Ye l'autor, entre atros, de *The business of fancy dancing* (1992), *First Indian on the moon* (1993), *Indian Killer* (1996) sobre un asasinato interracial, *Lone Ranger and Tonto fistfight in heaven* (1993), *The man who loves salmon* (1998), *Reservation blues* (1995) y *Ten Little Indians* (2003).

## Libros
**The Business of Fancydancing* (poesía, 1991)
**I Would Steal Horses* (poesía, 1993)
**Old Shirts and New Skins* (poesía, 1993)
**First Indian on the Moon* (poesía, 1993)
**The Lone Ranger and Tonto Fistfight in Heaven* (narracions, 1993)
**Seven Mourning Songs For the Cedar Flute I Have Yet to Learn to Play* (poetry, 1993)
**Reservation Blues* (novela, 1995)
**Water Flowing Home* (poesía, 1995)
**Indian Killer* (novela, 1996)
**The Summer of Black Widows* (poesía, 1996)
**The Man Who Loves Salmon* (poesía, 1998)
**The Toughest Indian in the World* (narracions, 2000)
**One Stick Song* (poesía, 2000)
**Ten Little Indians* (narracions, 2003)
**War Dances* (novela, 2009)
## Cintas
**[[Smoke Signals (film)|Smoke Signals]]* (guionista, 1999; adaptau d'a narración, "This is What It Means to Say Phoenix, Arizona" publicada en *Lone Ranger and Tonto*)
**The Business of Fancydancing* (escritor y director, 2002)
**49?* (guionista, 2003)

## Vinclos
* Pachina Oficial
* Lectura en audio d'Alexie
* Alexie en l'Academia de Poetas Americanos
* Revisión de''Ten Little Indians''
* Entrevista con Alexie
Derbent

**Derbent** (Дербент en ruso y alfabeto cirilico) ye una ciudat rusa situata en l'Oblast de Daguestán, a man d'a muga con Azerbaichán.

A suya población ye de 108.975 habitants (2008) en una superficie de 70 km², con una densidat de población de 1.556 hab/km².

A mayor part d'a suya población ye lezquiana, seguita por os azerins y os tabarsarans.

## Toponimia
O toponimo *Derbent* ye d'orichen iranico, en persa ye *Darband* ("puertas zarratas") y se documenta dende fins d'o sieglo V u principios d'o sieglo VI, cuan a ciudat fue refundata por o rei Kavad I, de l'Imperio Persa Sasanida. O toponimo presenta infinidat de formas en as diferents luengas iranicas, caucasicas y turquicas de Daguestán y o Caucas oriental.

En aragonés medieval ye mencionato en textos tradueitos dende o francés como en "La Flor de las Ystorias d'Orient" y en o "Libro d'as Marabillas d'o Mundo":

## Referencias
Seu de Funchal

A **Seu de Funchal** (en portugués *Sé do Funchal*) ye a seu d'a Diocesi Catolica de Funchal y se troba situata en a freguesía de Sé, en Funchal, Madeira, Portugal. Construita en zaguerías d'o sieglo XV, a Seu de Funchal ye una d'as pocas estructuras que encara se conservan intactas dende os primers tiempos d'a colonización de Madeira. L'advocación d'a seu ye Nuestra Sinyora de l'Asumpción (en portugués *Nossa Senhora da Assunção*.).

## Arquitectura
A seu ye d'estilo gotico y tien tres naus. O teito d'a seu tien caracteristicas inspiratas en o estilo mudéchar y ye feito de fusta. As parez exteriors son construitas con piedra procedent d'o Cabo Girão.

A seu contiene una cruz d'archent procesional, donación d'o rei Manuel I de Portugal, que ye considerata como una d'as obras mayestras feitas en metal d'o periodo manuelino en Portugal.

Una estatua d'o papa Chuan-Pavlo II se troba situata difuera, debant d'a seu, habendo-se trasladato astí dende a suya antiga ubicación en o centro d'a ciudat de Funchal chunto a o paseyo maritimo.

## Historia
Mientres a decada de 1490, Manuel I ninvió a l'arquitecto Pêro Anes u Gil Enes a treballar en o disenyo d'a Seu de Funchal. A seu se remató estructuralment en l'anyo 1514. Manimenos en 1508, antes de que s'hese rematato, cuan Funchal obtenió o estatus de ciudat, a seu ya s'heba emplegato ta celebrar bellas misas. O chapitel d'o campanal y atros detalles adicionals se rematoron entre os anyos 1517 y 1518.

## References

## Vinclos externos
* Diocesi de Funchal - Información sobre a Seu
Corasmia

**Corasmia** (**Xorazm** en uzbeko), **Kharezm**, **Khorezm**, u encara **Khwarizm**, ye una rechion historica situata a lo sud d'a mar d'Aral, entre as actuals Uzbekistán, Turkmenistán y Irán. Bi ha ciudaz de gran importancia historica como Kounya-Urguentch y Khiva. Os corasins fuoron mencionatos en o sieglo V a.C por Herodoto.

## Toponimia
O toponimo Khwarezm s'explica por o viello iranico **Xwāra-zmi-*, que significa « Pais d'o sol ». En griego yera *Χορασμια*, que fue adaptato en latín como *Chorasmia* (o digrafo ch se leye /k/ en latín), orichen d'a forma *Corasmia* en as luengas romances. En luengas occidentals como l'anglés a sobén prenen denominacions tipo *Khwarezm* prenendo-lo d'o persa orichinal.

En La Flor de las Ystorias d'Orient, veyemos escrito *Corassina*, *Corasina* u *Corasine*, baixo o títol "Del Regno de Corasina", referindo-se a l'Imperio de Corasmia:

Tamién parlan de Corasmia en o "Libro d'as Marabillas d'o Mundo", retransmitindo informacions anteriors, pero lo nombran como de *Corasme*:
Parque Natural de Madeira

O **Parque Natural de Madeira** (en portugués *Parque Natural da Madeira*) ye una gran reserva biolochica que se troba en a isla de Madeira. A suya flora y a suya fauna, endemicas d'a isla, son unicas. O parque se creyó en l'anyo 1982 ta conservar o patrimonio natural de l'archipelago, y contiene un gran numero d'especies en periglo d'extinción incluyindo especies poco comuns a ran mundial como o *[[Pterodroma madeira]]*.

Iste parque nacional ocupa alto u baixo as dos terceras partis d'o territorio d'a isla de Madeira, y aintro d'él se troban reservas d'a naturaleza, paisaches protechitos y zonas d'ocio. Entre ellas destacan a Ponta de São Lourenço, a Reserva Natural d'as Islas Desertas, a Reserva Natural d'as Islas Selvagens, a Reserva Natural Parcial d'o Garajau, a Reserva Natural d'a Rocha do Navio y o Rete d'Arias Marinas Protechitas d'o Porto Santo. L'habitat mas important y orichinal d'o parque son as laurisilvas.

## Vinclos externos
* Pachina oficial d'o Parque Natural da Madeira.
* Pachina d'a UNESCO sobre a laurisilva.
* Parque Natural da Madeira.
Quercus suber

A **lecina zurera** () ye un especie d'árbol d'o chenero *[[Quercus]]* caracteristico d'as selvas mediterranias que creixe sobre suelos silicios en os países d'a cuenca mediterrania occidental. Tien importancia economica porque se'n extraye o zuro.

## Fitonimia
A lecina zurera no se troba en l'Alto Aragón y d'astí que en aragonés actual no existe una denominación vernacla pa este árbol. Tecnicament a denominación *lecina zurera* sería posible en cualsiquier parla altoaragonesa.

No bi ha estudios fitonimicos sobre cómo se diz a esta especie en as pocas localidaz d'Aragón on creixe esta especie (Sestrica y Olba) y se charró l'aragonés en a Edat Meya, manimenos en o lexico comercial aragonés d'o sieglo XV trobamos *alcornoc*.

Tamién en o libro "Grant Cronica d'Espanya", compilación historica de Chuan Ferrández d'Heredia:

## Notas


## Referencias
Chamaeleonidae

Os **camalions** (nombre cientifico **Chamaeleonidae**) son una familia de reptils de l'orden Squamata y suborden Lacertilia con unas especializacions muito caracteristicas. Son cazadors d'insectos y chicoz invertebraus con una luenga extensible y con a tecnica de camuflar-se en l'entorno con movimientos lentos y cambiando de color (metacrosi). Se distribuyen sobre tot por Africa y Asia, con un centro de gran diversificación en Madagascar, son tamién presents en determinaus puestos d'o sud d'Europa.

## Zoonimia
O suyo nombre en latín significa *león de suelo* (*chamai* significa *en o suelo* en griego).

En l'aragonés actual no bi ha denominacions vernaclas porque esta familia no se troba distribuita en l'Alto Aragón. A pronunciación teorica *camalión* con hiato desfeito ye documentada en o "Libro d'as Marabillas d'o Mundo":


Chameleon in Berenty Madagascar 0002.JPG|*Furcifer verrucosus*
Chameleon - Tanzania - Usambara Mountains.jpg|*Kinyongia multituberculata*
Caméléon Madagascar 02.jpg|*Furcifer oustaleti*
Cameleon Tunisie.jpg|*Chamaeleo chamaeleon*
Chamaeleo chamaeleon Frightened thus black.JPG|*Chamaeleo chamaeleon*
Chamäleon2.jpg|Detalle d'un uello
Chameleon India.jpg|*Calotes versicolor*


## Referencias

## Vinclos externos
Dzhungaria

A **Dzhungaria** (d'o mongol *züün gar* u *dzhüün gar*  : man ezquierda) ye a partita norte d'o Xinjiang, situata a lo norde d'os Tien Xan (« monts celestes » en mandarín).

## Cheografía
A Dzhungaria ye una plataforma sedimentaria. D'una superficie de 380.000&nbsp;km², ye situata a una altaria compresa entre 189 metros. O suyo cabo sud son os monts Tien Xan, o suyo cabo norte ye l'Altai, a l'este muga con o Disierto de Gobi y s'ubre enta l'ueste sobre o Kazakistán poo as vals d'o Emin y d'o Irtix.

Ye una rechión semidisertica plegando a desertica en o suyo centro (Disierto Dzoosotoyn Elisen).

Poblata por pueblos d'uns cuantos oríchens, os mongols oiratos u occidentals yeran a población dominant en a rechión y creyadors d'o Khanato Dzhungaro, que fue conquiesto por l'exercito d'a dinastía Qing, que fació cambios en a composición etnica de Dzhungaria.

## Toponimia
En mongol ye Зүүнгар *Züüngar* (con *s* sonora), pero tamién *Dzhuun Gar* (con o fonema africato /dʒ/ d'a *j* anglesa y d'a pronunciación valenciana), dependendo d'o dialecto mongol. Significa "man ezquierda" y talment o toponimo tienga l'orichen en a noción d'estar a part ezquierda u occidental cuan en l'antigL'Imperio Mongol os mongols encomenzoron a dividir-sen en occidentals y orientals.

En uigur ye جوڭغار *Zhongghar*, en pinyin *Zhǔngá'ěr* y en ruso Джунгария *Dzhungariya* (o digrafo cirilico дж representa en ampres con o fonema /dʐ/ u /dʒ/). En anglés ye *Dzungaria* pero historicament tamién s'ha transliterato como *Jungaria*, *Sungaria* y *Zungaria*, en francés ye *Dzoungarie* u *Djoungarie* y a principios d'o sieglo XX tamién se transliteraba como *Soungarie*.

## Referencias
Universidat de Madeira

The **University of Madeira** (*UMa* &ndash; en portugués *Universidade da Madeira*, /univɨɾsiˈdad(ɨ) dɐ mɐˈdɐjɾɐ/) ye una universidat publica portuguesa, creyata en 1988 en Funchal.

## Departamentos
A Universidat de Madeira tien os siguients departamentos (u facultatz) y seccions autonomas:
* Arte y disenyo - Departamento de Arte e Design
* Biolochía - Departamento de Biologia
* Ciencias educacionals - Departamento de Ciências da Educação
* Medecina - Departamento de Ciências da Saúde
* Educación Fisica y Esportes - Departamento de Educação Física e Desporto
* Filolochía anglesa y alemana - Departamento de Estudos Anglísticos e Germanísticos
* Filolochía romanica - Departamento de Estudos Romanísticos
* Fisica - Departamento de Física
* Economía y administración d'interpreas - Departamento de Gestão e Economia
* Matematicas y inchenieria - Departamento de Matemática e Engenharias
* Psicolochía y ciencias humanas - Departamento de Psicologia e Estudos Humanísticos
* Quimica - Departamento de Química
* Enfermería - Escola Superior de Enfermagem

A universidat ofreixe títols academicos de primer y segundo grau en una ampla variedat de campos, d'alcuerdo con o Proceso de Bolonya. Tien l'alcuerdo CMU/Portugal con a Universidat Carnegie Mellon.

## Referencias

## Vinclos externos
* Universidade da Madeira
Pico do Arieiro

O **Pico do Arieiro** u **do Areeiro** ye un pico situato en a isla de Madeira. Con 1818 metros de altaria ye o tercer pico mas alto d'a isla, dimpués d'o Pico Ruivo (1861 m) y d'o Pico das Torres (1851 m).

O pico perteneixe a o concello de Funchal y ye accesible a traviés d'auto. En a suya tuca se troba un refuchio, una cafetería y una botiga de venda de *[[souvenir]]s*, asinas como un mirador. A partir d'o Pico do Arieiro sale un camín piatonal que comunica con o Pico Ruivo. O recorrito dura tres horas en fer-se y travesa cuantos túnels escavatos en as montanyas, estando aconsellable l'uso de linternas y de ropa apropriata a qui deseye efectuar-lo.

Dende Pico do Arieiro se pueden alufrar atros puestos d'a isla, como a Punta de São Lourenço, u o Curral das Freiras y mesmo tamién a isla de Porto Santo (siempre que as condicions meteorolochicas sían favorables). D'hibierno o pico y as arias d'a redolada pueden trobar-se cubiertas con nieu, estando por iste feito obchecto de vesita por parti d'os habitants d'a isla.
Pico Ruivo

O **Pico Ruivo**, situato en o concello de Santana, en a isla de Madeira, ye, con os suyos 1862 metros d'altaria, a tercera montanya mas alta de Portugal (dimpués da Punta do Pico, en as Azores, y d'a Sierra da Estrela, en Portugal Continental), y a mas alta de l'archipelago de Madeira.
Pico das Torres

O **Pico das Torres** ye o segundo pico mas alto d'a isla de Madeira. Se troba entre o Pico Ruivo y o Pico do Arieiro a una altaria de 1851 metros. Ye un puesto optimo ta a practica d'a escalada. En dirección a o Pico Ruivo o camín ye un desafío especialment dificil debito a la puyata esculpita en a roca.

O Pico das Torres nomás ye accesible por o camín que va dende o Arieiro a o Ruivo.
Calheta (Madeira)

**Calheta** (pronunciato en portugués */kɐˈʎetɐ/*) ye un municipio portugués situato en a rechión autonoma de Madeira. A suya población ye de 11.519 habitants, en una superficie de 111,52 km².

En ista localidat ye situato o Centro das Artes - Casa das Mudas centro d'exposicions, auditorio, biblioteca, botiga, cafetería, restaurant y una ampla zona de animación cultural ta tallers artisticos.

## Vinclos externos
*  Pachina web municipal.
Porto Santo

**Porto Santo** (pronunciato en portugués */ˈpoɾtu ˈsɐ̃tu/*) ye una isla de l'archipelago de Madeira, d'orichen volcanico, descubierta en 1419 por João Gonçalves Zarco, Tristão Vaz Teixeira y Bartolomeu Perestrelo.

A isla ye ocupata de tot por o municipio d'o mesmo nombre, que tien a seu en o nuclio d'a ciudat de Vila Baleira, a on vive a metat d'a suya población.

O suyo suelo ye arenoso y probe en nutrients y a pluviosidat i ye muito mas baixa que en l'amanata isla de Madeira. Tien una gran placha d'arena de 9&nbsp;km, que ye cuasi tan luenga como a largaria d'a isla, que fa ye d'uns 11&nbsp;km. En ixo tamién se diferencia de Madeira, en a que no bi ha guaires plachas.

## Se veiga tamién
* Aeropuerto de Porto Santo.
* Casa Colombo.

## Vinclos externos
*  Pachina web municipal.
Isleta

Una **isleta** u **isoleta** ye una isla chicota. A diferencia entre isleta y isla ye subchectiva. Se gosa decir isleta, por comparación, a las islas chicotas amanatas a islas mas grans, y tamién a las rocas litorals. Un atra forma d'diferenciar isla y isleta ye seguntes si pueden mantener, por as suyas dimensions, una población estable. Ixo no significa que as islas deshabitatas sían isletas, ya que a viabilidat d'una población penderá tamién d'os recursos naturals.

Os tipos d'isletas, y atros termins relacionatos con isleta son:
***Arrecife**, ye una roca a flor d'augua, u a poca distancia d'a superficie. Pueden estar rocas litorals deseparatas d'a costa, u formacions coralinas.
***Farallón**, ye una roca alta y aguda que sobresale d'o livel d'a mar.
*Atol, ye un aniello d'isletas sobre uns arrecifes de coral que zarran una laguna interna. L'aniello por un regular ye ubierto por canals que gosan estar navegables. As diferents isletas que formen l'atol se conoixen internacionalment con a parola polinesia *[[motu]]*, encara que orichinariament *motu* (u *moku* en hawaiano) ye una isla de cualsiquier tipo u dimensión.
***Banco d'arena**, ye una isleta baixa formata por acumulación d'arena y atras restas, cuasi a flor d'augua. En o Caribe se dicen *cay* u *key* en anglés, y *cayo* en castellano.
**-holm* ye un sufixo nordico que indica una isleta utilizata, por eixemplo, en *Stockholm* (Estocolmo).

Un puesto espectacular por a concentración d'isletas ye a badía de Ha Long, a o norte de Vietnam, con un total de 1.969 isletas. Ye declarata como Patrimonio d'a Humanidat por a UNESCO.
Santa Cruz (Madeira)

**Santa Cruz** (pronunciau en portugués */ˈsɐ̃tɐ ˈkɾuʃ/*) ye un municipio portugués situau en a rechión autonoma de Madeira. A suya población ye de 43.018 habitants, en una superficie de 81,50 km².

## Vinclos externos
*  Pachina web municipal.
Santana (Madeira)

**Santana** (pronunciato en portugués */sɐ̃ˈtɐnɐ/*) ye un municipio portugués situato en a rechión autonoma de Madeira. A suya población ye de 7.795 habitants, en una superficie de 95,56 km².

## Cultura
As casas tipicas de Santana son unas edificacions que son un punto turistico important d'a isla de Madeira. Istas casas tiene una forma triangular y son cubiertas por palla. Popularment se conoixen como *casinhas de Santana* (en aragonés casetas de Santana).

## Vinclos externos
*  Pachina web municipal.
Benetice

**Benetice** ye un lugar d'a Republica Checa, situato en d'a rechión historica de Bohemia, que fa parti de l'actual rechión de Vysočina.

A suya población ye de 37 habitants (2007) en una superficie de 3,81 km².

Ye situato a 555 metros d'altaria sobre o livel d'a mar.

## Vinclos externos

*        Pachina web oficial de Benetice.
Isla de Madeira

A **isla de Madeira** (en portugués *ilha da Madeira*) ye a isla prencipal (740,7&nbsp;km²) de l'archipelago de Madeira, situada en l'oceano Atlantico a o sud-ueste d'a costa portuguesa, y que constituye chunto a Porto Santo, as islas Desertas y as islas Selvagens a Rechión Autonoma de Madeira y l'archipelago de Madeira.

A capital d'a isla y d'a rechión autonoma ye a ciudat de Funchal.

A isla de Madeira ye de orichen volcanico, o suyo clima ye subtropical con a-saber-la flora exotica.
Islas Selvagens

A **islas Selvagens** (en portugués *ilhas Selvagens*, literalment *"islas Salvaches"*) son un chicot archipelago situato en l'oceano Atlantico entre Madeira (a 280&nbsp;km) y as Canarias (a 165&nbsp;km). Como todas as islas d'a Macaronesia, as Selvagens tienen un orichen volcanico. L'archipelago tien dos islas y cuantas isletas.

Administrativament, l'archipelago pende d'a rechión autonoma de Madeira, encara que o gubierno portugués ha feito un estudio ta creyar un municipio propio ta as islas (que tienen nomás un habitant, un guarda).

L'archipelago tien una aria total de 273 hectarias (2,73&nbsp;km²).

Encara que son unas islas remotas y isolatas, han recibito as vesitas oficials de dos presidents d'a republica portuguesa, Mário Soares y Jorge Sampaio, ta refirmar a sobirania nacional y ta contrimostrar o estatus d'as islas como reserva nacional.
Agur jaunak

**"Agur jaunak"** ("Salutos sinyors" u "Adiós sinyors" en aragonés) ye una canción popular d'o País Basco. Gosa cantar-se en intes solemnes, pa dar a bienplegata u despedir-se de belún ilustre como puet estar o caso d'una recepción u un funeral. Tamién gosa cantar-se pa homenaches a personas. Ye muito popular, en especial en Iparralde.

Se conoixe que esta canción fue creyata en o sieglo XIX. Encara asinas, no se sabe exactament qui n'estió l'autor, y a teoría que mes vigor tien ye a que li atribuye a paternidat a lo pelotari oiartzuarra Manuel Francisco Lekuona ''"Urtxalle"''.

## Letra


\new Staff \with {
  midiInstrument = "flute"
}
{
\relative c' {
    \time 3/4
    \repeat volta 2 { d4 g4 b4 d2. b4 g4 c4 b2. a4 d4 a4 g2.}
    \repeat volta 2 { b4 b4 c4 a2 a4 a4 a4 b4 g2. b4 b4 d4 a2. a4 a4 b4 g2. d4 g4 b4 d4 g2 e4 d2 b4 g4 c4 b2. a4 d4 a4 g2. g4 g4 g4 g2.}
 }
}

\addlyrics {
  \lyricmode {
A -- gur jau -- nak (e)ta an -- dre -- ak, a -- gur t'er -- di.

Da -- nak ber -- di -- nak
ei -- nak gi -- re.
Zu -- ek e -- ta
bai gu e -- re.

A -- gur jau -- nak,
(e)ta_an -- dre -- ak!
A -- gur t'er -- di.
He -- men gi -- re.
A -- gur da -- nak!
  }
}

\midi {
  \context {
    \Score
    tempoWholesPerMinute = #(ly:make-moment 90 4)
  }
}
Agur t'erdi** = "Salutos y meyo" o "Adiós y meyo" expresión coloquial u desenfadata en basco que no tien un significato literal concreto en os atros idiomas. Pareixito a lo que en aragonés sería "dica luguet", u en anglés "cheerio", pero de significato diferent.

Dios** = En a version atribuita a *Urtxalle*, a palabra Dios no significaría o Dios cristiano, sería a embotata que daban os amants d'a pilota a lo mesmo *Urtxalle*, qui por ganar toz os partius de pilota li deciban *"Jainkoa"* ("El Dios").

## Referencias
Diocesi de Funchal

A **Diocesi de Funchal** ye una diocesi d'a ilesia catolica creyata o 12 de chunio de 1514, a traviés d'a bula *Pro excellenti præeminentia* d'o papa León X, con motivo d'o nombramiento d'a villa de Funchal como ciudat por o Rei Manuel I de Portugal, independizando-se asinas de l'archidiocesi de Lisbona.

## Referencias

## Vinclos externos
*  A diocesi de Funchal en *[[Catholic Hierarchy]]*.
Islas Desertas

A **islas Desertas** (en portugués *ilhas Desertas*, literalment *"islas Disiertas"*) ye o nombre de tres chicotas islas d'orichen  volcanico, situatas a o sud-este d'a isla de Madeira, que constituyen a Reserva Natural d'as Islas Desertas, que son clasificatas como Reserva Biochenetica por parti d'o Consello d'Europa. Fan parti d'as Islas Desertas a isleta Chão, a Deserta Gran y a isleta Bugia.

A superficie total d'as Islas Desertas ye de 14&nbsp;km². O punto mas alto ye de 479 m en a isla mas gran dita Deserta Gran, que tien una largaria de 13,5&nbsp;km y una amplaria de 2,4&nbsp;km como maximo. A isleta Chão remata en 104 m. mientres que Bugia plega dica os 411 m.

Administrativament perteneixen a Portugal, mas concretament a o municipio de Santa Cruz en Madeira.
Deserta Grande

A **Deserta Grande** ye a mayor isla d'o subarchipelago d'as Islas Desertas, parti integrant d'a Rechión Autonoma de Madeira. En ista isla, tal como en as atras dos que componen as Desertas, existe una serie d'animals y plantas unicos, razón por a que se troba en a primera linia d'as prioridatz d'o Gubierno Rechional a preservación d'iste valioso patrimonio natural. A suya altaria maxima ye de 488 m, con 1.900 m de largaria maxima y un aria d'alto u baixo 15 hectarias.

A isla ye dividita en dos partis, asumindo a norte o estatuto de reserva parcial y a sud, reserva integral estando prohibita a navegación.
Aeropuerto de Madeira

L**'aeropuerto Internacional de Madeira** (codigo FNC ta a ciudat de Funchal), ocasionalment conoixito como **aeropuerto de Funchal** y como **aeropuerto de Santa Catarina**, ye o prencipal aeropuerto d'a Rechión Autonoma de Madeira, estando localizato en o municipio de Santa Cruz, en a isla de Madeira, existindo unatro en a isla de Porto Santo (PXO). Tien un gran movimento turistico provenient de toda Europa y, tamién un important movimento de carga ta proveyer a tot l'archipelago de Madeira.

L'aeropuerto de Madeira fue inaugurato o 8 de chulio de 1964 con una pista de 1600 metros de largaria. L'archipelago de Madeira ganó asinas nuevas connexions con o continent ya que dica alavez os viaches se feban en barco. O primer aterrizache d'un avión en Madeira ye en l'anyo 1957, en una pista experimental en Santa Catarina.

En 1972, debito a la incapacidat d'a chicota pista en recibir avions capables de transportar o fluxo de turistas que veniban ta a isla de Madeira, prencipió a pensar-se en una enamplación ta que fuese posible fer vuelos intercontinentals. Un prochecto de l'incheniero Edgar Cardoso fue presentato y, a l'anyo venient, s'inauguró una nueva terminal, con capacidat ta 500 mil pasachers por anyo.

Entre 1982 y 1986 a pista fue enamplata a 1800 metros, enamplando-se tamién a plataforma d'estacionamiento d'avions.

Tanimientres, l'incheniero António Segadães Tavares adaptó os estudios de Edgar Cardoso y planificó una nueva enamplación d'a pista. Asinas, o 15 de setiembre de 2000 s'inauguara a pista con una largaria de 2781 metros. Ye construita parcialment sobre a mar, refirmando-se en 180 pilars.

Hue lo día, l'aeropuerto ye cualificato para recibir avions Boeing 747 asinas como cuasi cualsiquier tipo de avión civil, estando a prencipal puerta de dentrata de turistas en a rechión, asinas como de servicio de correu postal y a atros servicios urchents y esencials. Ye un aeropuerto internacional que tamién se fa servir en vuelos domesticos.

## Referencias
Aeropuerto de Lisbona-Portela

L**'aeropuerto da Portela** (código IATA: LIS, codigo ICAO: LPPT) se situa en Lisbona y ye l'aeropuerto portugués con mayor volumen de trafico aerio. Fue ubierto a o trafico o 15 d'octubre de 1942.

Dende l'anyo 1962 tien dos pistas, una a 03/21 con 3.805 m de largaria y atra a 17/35 con 2.400 m de largaria, as dos de grudrón y con una amplaria de 45 m.

Dispone de dos terminals civils (T1 y T2) amás d'una terminal militar, conoixita como aeropuerto de Figo Maduro.

L'aeroporto batió o 2 d'agosto de 2009 o record de pasachers diarios con un total de 55.282 pasachers.

## Referencias
Abizanda (desambigación)

**Abizanda** u **l'Abizanda** puede fer referencia a:
#Un lugar y municipio aragonés en a provincia de Uesca y a comarca de Sobrarbe. Se veiga **[[l'Abizanda]]**.
#Un castiello medieval situau en a población debantdita. Se veiga **[[Castiello de l'Abizanda]]**.
#Un apelliu aragonés de radiz toponimica. Se veiga **[[Apellito Abizanda|Apelliu Abizanda]]**.
Prochección (desambigación)

**Prochección** puet estar:
* Prochección cinematográfica, en cine, cuan se prochecta una cinta en a pantalla con un prochector.
** Sala de prochección, una sala de cine.
* **[[Prochección grafica]]**, en dibuixo, una tecnica grafica pa representar obchectos.
* Prochección cartografica, una tecnica grafica pa representar a superficie terrestre.
* Operador de prochección en alchebra, una transformación linial idempotent. 
* Prochección de Fischer, en quimica organica, pa representar graficament as moleclas. 
* Prochección termica, una tecnica pa fabricar de components.
* **[[Prochección (psicolochía)|Prochección]]**, en psicolochía, un mecanismo de defensa psiquico.
* **[[Prochección (artes marcials)|Prochección]]**, en artes marcials, una clase de defensa.
* Prochección astral u viache astral, un presunto "desdoblamiento" d'o "cuerpo astral".
Isleta do Farol

:*Ista ye una *'isleta chunto a la isla de Madeira**. Ta a isleta situata chunto a Porto Santo se veiga [[Isleta de Cima]]''


A **isleta do Farol*' (en [[idioma portugués|portugués]] *ilhéu do Farol*) ye una [[isleta]] situata en l'extremo este d'a [[isla de Madeira]], en a Rechión Autonoma de Madeira, y que se troba a una distancia d'alto u baixo 430 m. Ye cubierto, mas que mas, por arbustos y vechetación herbacia.

A isleta d'o Farol no poseye predadors terrestres y por ixo ye un puesto por excelencia de nidificación d'[[au marina|aus marinas]], estando en ista zona a on que se rechistró por primera vegata a nidificación d'a *Sterna dougallii* en Madeira. Tamién nidifica astí o *Puffinus assimilis''.

Ta conservar ista avifauna fue creyata a Reserva Parcial d'a Punta de São Lourenço, integrata en o Parque Natural de Madeira.

## Vinclos externos
*  Fauna d'a Isleta do Farol
Isleta da Cevada

A **isleta da Cevada** (en portugués *ilhéu da Cevada*) ye una isleta en a Punta de São Lourenço, situata en a freguesía d'o Caniçal, Machico, en a Rechión Autonoma de Madeira.
Inchección

A **inchección** ye fer pasar un liquido u material viscoso a traviés d'un canyo, tubo u conducción.

A inchección puet referir-se a:
*Inchección en medicina
*Inchección de plastico
*Motor d'inchección y inchección de combustible.
*Inchección de tinta
*Inchección SQL, un tipo d'inchección de código (vulnerabilidat informatica).
*Inchección de firmes

## Veyer tamién
*Función inchectiva
Aria

:*Iste articlo tracta sobre o *'concepto matematico** d'aria. Ta atros emplegos se veiga [[aria (desambigación)]]''

L**'aria*' ye una [[cantidat]] que expresa a extensión d'una [[superficie]] u [[forma cheometrica|forma]] de dos dimensions en o [[plan (cheometría)|plan]]. L'aria se puet entender como a cantidat de material que sería menester tener ta creyar un modelo d'a forma, u a cantidat de pintura necesaria ta cubrir a superficie con una sola capa. Ye l'analochía en dos dimensions d'a [[largaria]] d'una [[curva]] (concepto unidimensional) y d'o [[volumen]] d'un [[solido]] (concepto tridimensional).

L'aria d'una fegura puet estar mesurada comparando a forma con [[cuadrato]]s d'una mida fixa. En o [[Sistema Internacional d'Unidaz]] (SI), a unidat estándard d'aria ye o [[metro cuadrato]] (m<sup>2</sup>), que ye l'aria d'un cuadrato de costatos d'un metro de largaria.

Una forma con un aria de tres metros cuadratos tendría a mesma aria que tres d'isto cuadratos. En [[matematicas]], o [[cuadrato unitario]] se define como o que tien una aria igual a un. Respective a la notación, si l'aria corresponde a una superficie plana se gosa denotar como *A*, y si corresponde a una superficie tridimensional se gosa denominar *S''.

Bi ha muitas formulas conoixitas ta determinar as aries de formas simplas com trianglos, rectanglos y cerclos. Fendo servir istas fprmulas se puet determinar l'aria de cualsiquier poligono dividindo o poligono en trianglos.  Ta formas con costatos curvatos se gosa amenistar o calculo ta trobar l'aria; de feito, o problema de determinar l'aria de feguras planas fue una gran motivación ta o desarrollo historico d'o calculo.

Ta una forma solida como una esfera, un cono u un celindro l'aria d'a suya superficie externa se diz aria superficial. As formulas ta as arias superficials fuoron trobatas ya por os griegos antigos, pero ta endevinar l'aria de solidos mas complicatos cal emplegar por un regular o calculo con multiples variables.

L'aria chuga un papel important en as matematicas modernas. Amás d'a suya obvia importancia en cheometría y calculo, l'aria ye relacionata con a definición d'os determinantz en alchebra lineal y ye una propiedat basica de superficies en cheometría diferencial. En analisi matematica, l'aria d'un subconchunto d'o plan se define con a mesura de Lebesgue, encara que no tot subconchunto ye mesurable. Por un regular, en matematicas avanzatas l'aria se percibe como un caso especial d'o volumen en rechions de dos dimensions.

## Referencias
Isleta da Rocha do Navio

A **isleta da Rocha do Navio** u **isleta da Viúva** (en portugués *ilhéu da Rocha do Navio* u *ilhéu da Viúva*) ye una isleta en a Punta de São Lourenço, situata en o municipio de Santana, en a Rechión Autonoma de Madeira.

Fa parti d'a Reserva Natural da Rocha do Navio.
Isleta de São Jorge

A **isleta de São Jorge** (en portugués *ilhéu de São Jorge*) ye una isleta situata chunto a la isla de Madeira en a freguesía de São Jorge en o municipio de Santana, en a Rechión Autonoma de Madeira.
Isleta do Campanário

A **isleta do Campanário** u **isleta da Lapa** (en portugués *ilhéu do Campanário* u *ilhéu da Lapa*) ye una isleta situata chunto a la isla de Madeira en a freguesía de Campanário en o municipio de Ribeira Brava, en a Rechión Autonoma de Madeira.

## Vinclos externos
* Isleta do Campanário
Isleta do Gorgulho

A **isleta do Gorgulho** (en portugués *ilhéu do Gorgulho*) ye una isleta portuguesa en l'oceano Atlantico que se troba situada chunto a la isla de Madeira en a freguesía de São Martinho en o municipio de Funchal, en a Rechión Autonoma de Madeira.

## Vinclos externos
Isleta do Porto da Cruz

A **isleta do Porto da Cruz** (en portugués *ilhéu do Porto da Cruz*) ye una isleta situata chunto a la isla de Madeira en a freguesía de Porto da Cruz en o municipio de Machico, en a Rechión Autonoma de Madeira.
Isleta Preto

A **isleta Preto** (en portugués *ilhéu Preto*) ye una isleta situata chunto a la isla de Madeira en a freguesía de Boaventura en o municipio de São Vicente, en a Rechión Autonoma de Madeira.
Isleta da Rama

A **isleta da Rama** (en portugués *ilhéu da Rama*) ye una isleta situata chunto a la isla de Madeira en a freguesía de Ribeira da Janela en o municipio de Porto Moniz, en a Rechión Autonoma de Madeira.
Corz d'o Reino d'Aragón

As **Corz d'o Reino d'Aragón** u **Corz particulars d'Aragón** mientres a Edat Meya y l'Antigo Rechimen yeran a representación estamental d'o reino d'Aragón, y exerceban un important papel en a vida d'a politica debant d'o rei d'Aragón. Se deciban **particulars** cuan nomás yeran convocaus os representants d'o Reino d'Aragón. Tamién se deciban Corz d'Aragón a aquellas a las que yeran convocaus os representants d'os atros estaus peninsulars d'a Corona, decindo-se en iste caso chenerals.

## Lista de Corz

## Bibliografía
*  Ubieto Arteta, Agustín: ''Las Convocatorias a Cortes en el contexto económico Aragonés medieval''.
*  SERRANO MARTÍN, E. *Aragón moderno*, en FERNÁNDEZ CLEMENTE, E. (coord.) *Historia de Aragón*. Madrid, Esfera de los Libros, abril de 2008, 1ª edición, ISBN 978-84-9734-722-8.

## Vinclos externos
*  Actas d'as Corz d'Aragón dende 1164 dica 1514
Isleta Chão

A **isleta Chão** (en portugués *ilhéu Chão*) ye o punto mas a o norte d'as Islas Desertas. A isleta ye constituito por un altiplano, que tien una altaria de 98 m en cuasi toda a suya extensión, d'orichen volcanica, lo que ye tamién visible en a color royenca y amarillenca d'as cenisas, distribuitas en capas prou bien definitas, que son travesatas por venas de basalto.

## Presencia humana
L'ausencia de fuents d'augua potable en cantidaz que permitan o sustento d'una población humana, fació que no hese una colonización permanente d'a isla. Manimenos bi'n habió tentativas isolatas, mas que mas con vista a l'aproveitamiento agricola. Actualment encara son visibles os repuis de uma era, emplegata ta o procesamiento d'os cereals cautivatos en a isla.
Isla do Bugio

A **isla do Bugio** (en portugués *ilha do Bugio*) ye a isla mas a sud d'as islas Desertas, parti integrant d'a Rechión Autonoma de Madeira. En ista isla, tal como en as atras dos que componen as Desertas, existe una proporción d'animals y plantas unicos, razón por a que se troba en a primera linia d'as prioridatz d'o Gubierno rechional a preservación d'este valioso Patrimonio Natural.

A suya altaria maxima ye de 411 m.
Levada

As **levadas** (de *levar*) son canals de riego que se pueden trobar en a isla de Madeira y en atras islas d'a Macaronesia, como Santo Antão, en Cabo Verde, u La Palma, en as Canarias.

Tamien se dicen levadas a las canals, por un regular de menors dimensions, que levan l'augua enta os molins d'augua.

## Etimolochía
A palabra *levada* tien o mesmo significato en aragonés que en portugués y ye o participio femenino d'o verbo *levar*. Se'n dicen asinas porque se'n fan servir ta portiar l'augua y *levar-la* d'un puesto ta atro.

## Isla de Madeira
En a isla de Madeira, l'orichen d'as levadas se debe a la necesidat de trescolar grans cantidaz d'augua d'as versants orientatas a norte, a on bi'n ha a-saber-la, enta a versant sud d'a isla, con mayor población y a on se sitúan dende siempre a mayoría d'as plantacions, mas que mas de canya de zucre. As levadas prencipiaron a estar construitas en o sieglo XVI, y as mas recientes datan d'a decada de 1940, transportando augua ta o suyo aproveitamiento en as centrals hidroelectricas y tamién ta usos de riego.

Istas canals tienen, en isla de Madeira, una extensión superior a 1&nbsp;400&nbsp;km u son susceptibles d'estar recorritas a piet, estando una sobrebuena de vesitar a-saber-los puestos d'a isla, de gran belleza paisachistica.

### Prencipals levadas de Madeira
* Risco
* 25 Fontes
* Balcões
* Tornos
* Faial
* Norte
* Galhano

### Galería d'imáchens

Imachen:Levada_Tunnel.jpg|Túnel en una levada.
Imachen:Levada_Caldeirao_Verde_(Madeira).JPG|Levada d'o *Caldeirão Verde*.
Imachen:Levada_da_Serra_do_Faial_(Madeira).JPG|Levada d'a *Serra do Faial*.
Imachen:Levada Madeira.jpg|Levada d'as *Vinte e Cinco Fontes*.
Imachen:Levada_do_Furado_Madeira.jpg|Levada do Furado.
Imachen:Hofi0006-24.jpg|Levada.
Imachen:Levada madeira.jpg|Levada.
Imachen:Leváda 25 fontes.jpg|Levada d'as *Vinte e Cinco Fontes*.


## Isla de Santo Antão

En a isla de Santo Antão, en Cabo Verde, l'augua se pilla en altaria en as versants d'as vals d'a costa nord-este y s'endreza a traviés d'un amplo rete de levadas ta os cautivos en terrazas. Dada a accentuata irregularidat y estacionalidat d'as precipitacions, concentratas en os meses de setiembre y octubre, as levadas son unitas a basas ta creyar asinas de reservas d'augua ta o riego.

## Se veiga tamién
* Cequia

### Vinclos externos
*  Pachina Oficial de Turismo de Madeira
*  Levadas y Veredas en Madeira
*  Sinta10 - Engenhocas
*  Levadas en a isla de Madeira
Isleta de Fora

:*Ista ye una *'isleta chunto a la isla de Porto Santo**. Ta a isleta de l'archipelago d'as Selvagens se veiga [[Isleta de Fora (Selvagens)]]''


A **isleta de Fora*' (en [[idioma portugués|portugués]] *ilhéu de Fora'') ye una isleta situata a cuasi tres kilometros a o nord-este d'a isla de Porto Santo, estando iste o punto extremo norte d'a Rechión Autonoma de Madeira. O punto mas alto se troba a 67 m. Ye una isleta rocosa, con una aria de 5 hectarias, cubiertas por arbustos y flora costera d'a Macaronesia, razón por a que se troba protechito por o PDM, por Rede Natura 2000 y ye, amás, parti integrant d'o Parque Natural de Madeira.

Ista isleta se puet veyer dende o mirador da Pedreira, en o Pico d'Ana Ferreira, en a isla do Porto Santo.

## Referencias
Teorema de Pitagoras

O **Teorema de Pitagoras** diz que en un trianglo rectanglo, l'aria d'o cuadrato d'a hipotenusa (*o costato de mayor largaria d'o trianglo rectanglo*) ye igual a la suma d'as arias d'o cuadrato d'os catetos (*os dos costatos menors d'o trianglo, los que conforman l'anglo recto*).

Si un trianglo rectanglo tien catetos de largarias  a \, y  b \,, y a mida d'a hipotenusa ye  c \,, se estableixe que:
  c^2 = b^2 + a^2 \,
D'ista ecuación se deducen facilment 3 corolarios d'aplicación practica:
Anglo

Un **anglo** ye, en cheometría, a rechión d'o plan situata entre dos semirectas d'orichen común (o vertice de l'anglo). A magnitut de l'anglo ye a «cantidat de rotación» que desepara as dos rectas, y puet mesurar-se considerando l'amplitut de l'arco circular formato cuan se rota una semirrecta arredol d'o vertice dica que coincide con l'atra semirrecta. Cuan no bi ha posibilidat de confusión, o termin "anglo" se fa servir indistintament tanto ta a confeguración cheometrica como ta a suya magnitut angular, que ye simplament una cantidat numerica.

A parola *anglo* proviene d'o latín *angulus*, que significa "rincón"; *angulus* ye un diminutivo cual forma primitiva, *angus*, no proviene d'o latín, sino d'o griego antigo *ἀγκύλος* (*ankylοs*), que significa "encorbato" que, a la vegata, ye relacionato con a radiz protoindoeuropea **ank-*, que significa "doblegar" u "arqueyar".

Euclides definió l'anglo plan como a inclinació en un plan de dos linias que se tallan y que no son parelelas. Seguntes Proclo, un anglo ha d'estar u bien una cualidat u cantidat, u bien una relación. O primer concepto fue emplegato por Eudemo de Rodas, que explicava l'anglo como una desviación d'a recta; o segundo, por Carpo d'Antioquía, que o veyeba como un intervalo u espacio entre linias secants; y en zaguera, o tercero fue emplegato por Euclides, encara que as suyas definicions d'anglo obtuso, recto y agudo son ciertament cuantitativas.

## Referencias
Isleta de Ferro

A **isleta de Ferro** (en portugués *ilhéu de Ferro*)  ye una isleta a 420 m a o nord-ueste d'a isla de Porto Santo, en a Rechión Autonoma de Madeira. O punto mas alto ye de 115 m. Ye una isleta rocosa, que remata en un altiplano, con una aria de 25,8 hectarias, cubierta por arbustos y flora costera d'a Macaronesia, razon por a que se troba protechito por o PDM, por Rede Natura 2000 y ye, amás, parti integrant d'o Parque Natural de Madeira.

Ista isleta puet veyer-se dende o mirador d'a Ponta da Canaveira, en a isla do Porto Santo. En a isleta se troba o Faro d'a isleta de Ferro.

## Referencias
Jeannie Longo

**Jeannie Longo**  (Annecy, Francia, 31 d'octubre de 1958) ye una ciclista francesa, considerata a millor ciclista femenina d'o mundo de toz os tiempos. Ha ganato 14 vegatas o Campionato d'o mundo de Ciclismo (5 vegatas en rota, 4 en contrareloch y 5 campionatos en pista), 4 medallas en os Chuegos olimpicos, 3 vegatas o Tour de Francia Femenín y 58 vegatas o Campionato de Francia de Ciclismo en diferents especialitatz, en rota, contrareloch y Mountain Bike.

## Vinclos externos

*  Pachina web oficial de Jeannie Longo.
*  Jeannie Longo en os Chuegos Olimpicos seguntes o COI.
*  Jeannie Longo en os Chuegos Olimpicos.
Buenache (desambigación)

**Buenache** puet estar:
***[[Buenache de Alarcón]]**, municipio d'a Manchuela Cuencana, Cuenca.
***[[Buenache de la Sierra]]**, municipio d'a Serranía de Cuenca, Cuenca.

## Veyer tamién
*Bonache
*Boniches
Subspecie

Una **subspecie** ye un nivel intermeyo inmediatament dechós d'a categoría d'especie d'a clasificación clasica d'os sers vivos.

## Concepto

Adintro d'una **especie** data, una **subspecie** consiste en un grupo d'individuos que se troba aislatos (por razons cheograficas, ecolochicas, anatomicas u organolepticas) y evolucionando a part d'a especie de referencia, diverchendo cheneticament.

A lo cabo d'un tiempo este grupo d'individuos prene caracteristicas especificas que la diferencian d'a especie de referencia. Estos caracters pueden estar nuevos (aparición dimpués d'una mutación por eixemplo) y estar a fixación d'una caracteristica que ye variable en a especie de referencia.

## Referencias
Simuliidae

Os **simulidos** (nombre cientifico **Simuliidae**) son una familia d'insectos de l'orden d'os dipters y suborden Nematocera con mida chicota d'uns 1–5&nbsp;mm. Gran part d'as suyas especies s'alimentan de nectar y de sangre (hematofagas), y belunas son embrecatas en a transmisión d'a oncocercosi como vectors.

## Caracteristicas
Con aparato bucal picador-succionador, a diferencia d'os mosquitos no presenta estilet y fa servir as mandibula pa tallar a piel dica trobar-se un vaso sanguinio, provocar una hemorrachia y fer un regallo u un basal de sangre on beber-se'n tota a que necesita. Ye por ixo que a suya picadura a personas u bestiar ye tan dolorosa y molesta.

Introducidas en Catalunya a fins d'a decada de 1990, no ha puesto ser controlata y en verano de l'anyo 2011 s'ha convertito en una plaga present en tot o curso baixo y meyo de l'Ebro dica Zaragoza.

## Vinclos externos
Ángel Royo

**Ángel Royo Areste** (Sarinyena, Uesca 12 d'agosto de 1966) ye un entrenador de fútbol aragonés. Estió entrenador d'a SD Huesca.

## Vinclos externos
*  sdhuesca.es
*  elperiodicodearagon.com
Sciurus anomalus

O **esquiruelo persa** () ye una especie de radedor d'a familia Sciuridae propia de selvas templadas d'a Mediterrania Oriental y Orient Meyo.

## Distribución
Se troba distribuito a lo sud d'o Caucas en Armenia, Azerbaichán, Cheorchia, en os países que bordeyan a mar Echea: Grecia y Turquía, arribando enta l'este dica Irak y Irán y enta o sud dica Siria, Liban, Israel y Chordania. Por a suya distribución en as luengas occidentals ye conoixito como "esquiruelo persa".

## Caracteristicas
O esquiruelo persa presenta un conteniu chenetico 2n=40 (FN 76). O suyo cariotipo consiste en 18 pars de cromosomas metacentricos y submetacentricos, un par de subtelocentricos asinas como un atro par de submetracentricos de grandaria chicota que se creye que podria corresponder a os cromosomas sexuals.

## Referencias
Selección masculina de fútbol d'os Países Baixos

A **selección masculina de fútbol d'os Países Baixos**, ye l'equipo nacional de fútbol d'os Países Baixos. Os suyos títols incluyen una Eurocopa (1988), tres subcampionatos en 1974, 1978 y 2010 en a Copa Mundial de Fútbol y tres medallas de bronce en os Chuegos Olimpicos de Londres de 1908, Estocolmo de 1912 y Anvers de 1920.

Ye conoixita como a *toroncha mecanica* por a color d'a suya chamarreta y a suya sobrebuena forma de chugar mientres a decada d'os anyos 1970.

## Chugadors destacatos

## Vinclos externos
* / Reyal Asociación de Fútbol d's Países Baixos. 
* / Historia d'a selección de fútbol d'os Paísos Baixos.
Estaus Pontificios

Os **Estaus Pontificios** (en latín *Status Pontificius*) estió un estau creyau en l'anyo 752 por a disgregación d'o Reino d'Italia. A suya superficie estioron los territorios en a peninsula italica baixo l'autoridat directa d'o Papa estando a suya capital a ciudat de Roma y o suyo chefe d'o estau o Papa d'a Ilesia Catolica.

Este estau existió dende l'anyo 756 dica 1870.